Felipe Senén López

Felipe Senén López Gómez, ás veces coñecido unicamente polos seus nomes propios Felipe Senén, nado no Carballiño o 10 de marzo de 1948, é un arqueólogo galego.

 Traxectoria 
Fixo os seus primeiros estudos no Carballiño e no Instituto de Ourense, onde traballou como colaborador do Museo Arqueolóxico Provincial de Ourense, dirixido entón por Xesús Ferro Couselo. Estudou Filosofía e Letras, especialidade de Historia da Arte na Universidade de Santiago de Compostela, ao tempo que facía prácticas de museoloxía e arqueoloxía co historiador Manuel Chamoso Lamas, así como na creación, instalación e posta en funcionamento do Museo das Peregrinacións, e do Museo do Ribeiro; participou igualmente como supervisor de campo nas prospeccións arqueolóxicas do Castro de Viladonga (Castro de Rei) e mais nas da ermida de San Guillermo de Fisterra. En 1975 pasou a reorganizar aspectos no Museo Arqueolóxico da Coruña, localizado no Castelo de Santo Antón, e chegou a ser nomeado director-conservador. No 1996 pasou á Deputación da Coruña como Técnico de Xestión Cultural. É Numerario e Secretario do Instituto Xosé Cornide de Estudos Coruñeses.

Foi fundador da asociación cultural Avantar do Carballiño, da Agrupación Cultural Alexandre Bóveda da Coruña e da revista de pedagoxía O Ensino, coas que colaborou con artigos de divulgación e sensibilización sobre o patrimonio cultural de Galicia. É o creador e animador de Amigos do Museo Arqueolóxico da Coruña, inspiradora e base de Amigos dos Museos de Galicia. Preocupado pola linguaxe simbólica na tradición galega, así como pola posta en valor do patrimonio etnográfico e arqueolóxico, ten participado en múltiples publicacións, artigos nos medios de comunicación de Galicia, folletos, guías, programas de radio, TV, prólogos etc. É autor de varios libros, especialmente sobre cuestións en relación coa identidade cultural e recursos turísticos.

 Obras 
 Arte popular en Galicia (1982). Sílex. ISBN 978-84-85041-64-0.
 Museos de La Coruña (1989). Everest. ISBN 978-84-241-4934-5.
 Roteiros de Compostela: Galicia-Portugal (1993). A Coruña: Equinoccio. ISBN  84-604-6732-5.
 San Xoán: coñecemento do medio cultural galego (1996). A Coruña: Baía Edicións. ISBN 84-87674-83-6. + 24 diapositivas.
 Festas parroquiais (1996). A Coruña: Baía Edicións. ISBN 978-84-87674-86-0. + 24 diapositivas.
 Magosto (1996). A Coruña: Baía Edicións. ISBN 9788487674846. + 24 diapositivas.
 Maios (1996). A Coruña: Baía Edicións. ISBN 9788487674822. + 24 diapositivas.
 Nadal (1996). A Coruña: Baía Edicións. ISBN 9788487674853. + 24 diapositivas.
 Festas populares de Galicia, colección de libros con diapositivas (1997). A Coruña: Baía Edicións.
 Prehistoria e historia dos primeiros galegos (1999). Lea. ISBN 978-84-89947-38-2.
 A Paixón e a Semana Santa en Galicia: coñecemento do medio cultural galego (2002). A Coruña: Baía Edicións. ISBN 84-89803-96-X. + 24 diapositivas.
 Os primeiros galegos: prehistoria e arqueoloxía de Galicia (2003). Lea. ISBN 9788489947382.
 Xaquín Lorenzo Fernández 1907-1989): unha vida para a cultura dun pobo (2004). A Coruña: Baía Edicións. ISBN 84-96128-57-1
 Andando a terra con Manuel María (2005). Concello de Santiago de Compostela.
 A auga e as fontes en Galiza (2010). Deputación de Ourense. 90 páxs. ISBN 9788492554096.
 Galicia: festas, feiras e romarías (2010). Turgalicia.

 Obras colectivas 
 Historia de Galicia, 1979, AN-PG.
 12 anos na búsqueda da nosa identidade, 1990, Asociación Cultural Xermolos.
 Historia de Galicia, 1992, A Nosa Terra.
 Xesús Ferro Couselo: a búsqueda da identidade e o encontro cos devanceiros, 1996, Espiral Maior. Con Carlos Díaz Martínez.
 Instantes dunha vida: Manuel Murguía, Día das Letras Galegas, Arteixo 2000, un nome, un pobo, unha data (2000, Concello de Arteixo). Con Henrique Rabuñal e Xosé Ramón Barreiro.
 Camiños de luz, 2002, Deputación da Coruña.
 A memoria do Carballiño, 2003, Xerais. Con Carlos Díaz Martínez.
 O Tratado da Constitución Europea. Visións desde Galiza, 2005, Baía Edicións.
 Amigos dos Museos de Galicia, 2007, Amigos dos Museos de Galicia.
 A Coruña á luz das letras, 2008, Trifolium.
 Terra e mar: cesteiros na Ría de Vigo, 2008, Fundación Museo do Mar de Galicia.
 Actas do Congreso Manuel María. Literatura e Nación, 2009, Fundación Manuel María.
 Marcos Valcárcel. O valor da xenerosidade, 2009, Difusora.
 O Carballiño 1869-1979: álbum fotográfico da vila do Arenteiro, 2010, Deputación de Ourense.

 Premios 

 2010: Chairego de Honra (Irmandade Manuel María, Vilalba).
 2014: Navalla de Manuel María (Irmandade Manuel María, Outeiro de Rei).
 2014: Bo e Xeneroso (Fundación Eduardo Pondal, Ponteceso).
 2016: Premio Arenteira (Hotel Arenteiro, O Carballiño).
 2017: Medalla do Filandón do Courel.
 2023: XXVII Premio Lois Peña Novo.

 Notas 

 Véxase tamén 

 Ligazóns externas 
 Felipesenen.gal páxina persoal de Felipe Senén.

Categoría:Escritores de Galicia en lingua galega

Categoría:Nados no Carballiño
Categoría:Nados en 1948
Categoría:Membros da Real Academia Galega de Belas Artes
Categoría:Arqueólogos de Galicia